Teine emotsioon, umbes sama, mis lööb üles siis,  kui USA vanglates araablasi piinatakse või Euroopas keelatakse naistel burkaga käia - jah, nende enda riikides võidakse palju rohkem piinata; jah, nemad meie naistel ju enda pool lühikeste pükstega käia ei luba - aga meie olemegi ju head poisid, või kuidas? Või millised oleks meie moraalsed pretensioonid, kui me lihtsalt vorst vorsti vastu reageeriksime? Novott, sama seis siin, ma eelistan ka elada riigis, mis on põhimõtteliselt parem kui kurjategija. Selline loogika, et "üldiselt on meie ühiskonnas küll  tapmine keelatud, aga teatud eesõigustega isikul/üksusel on see siiski lubatud" tundub kuidagi ebajärjekindel. Umbes nagu anda lapsele peksa ja seletada: "kas said nüüd aru, et teiste löömine on inetu?"